แน่นหน้าอก หายใจเหนื่อยหอบ กลืนน้ำลายแล้วเหมือนมีอะไรติดคอ มีอาการเบื่ออาหาร
สวัสดีค่ะ อาการแน่นหน้าอก หายใจหอบเหนื่อยนั้น อาจจะมีสาเหตุมาจากการมีปอดหรือหลอดลมอักเสบและติดเชื้อ การมีโรคหอบหืดกำเริบ โรคถุงลมโป่งพอง หรือเกิดจากการมีหัวใจเต้นผิดจังหวะ หัวใจวาย หัวใจขาดเลือด ซึ่งอาจจะมีประวัติโรคหัวใจนำมาก่อนในคนอายุน้อย หรือน่าจะมีโรคความดันสูงหรือไขมันสูงนำมาก่อน เป็นต้น สาเหตุอื่นๆเช่นกรดไหลย้อนอาจทำให้แสบร้อนกลางอก กล้ามเนื้อหน้าอกอักเสบทำให้เจ็บหน้าอกได้ แต่ไม่ควรหอบเหนื่อยค่ะดังนั้นหากมีอาการเหนื่อยหอบใจหายใจไม่ทัน ควรรีบไปพบแพทย์เพื่อตรวจร่างกาย เอ็กซเรย์ปอดและติดคลื่นไฟฟ้าหัวใจดูเพิ่มเติมการดูแลตัวเองในเบื้องต้น ควรอยู่ในที่อากาศถ่ายเทดี หลีกเลี่ยงสถานที่มีฝุ่นควัน งดการสูบบุหรี่ งดการทำงานหนัก